ఘనా మాధ్యమం ఆఫ్రికాలో అత్యంత స్వేచ్ఛాయుతమైనదిగా భావించబడుతుంది. 1992 ఘనా రాజ్యాంగంలోని 12 వ అధ్యాయం పత్రికా స్వేచ్ఛకు, మాధ్యమం స్వాతంత్ర్యానికి హామీ ఇస్తుంది. అయితే 2 వ అధ్యాయం సెన్సారుషిప్పును నిషేధిస్తుంది. స్వాతంత్య్రానంతరం ప్రభుత్వం, మాధ్యమం మద్య సంబంధాలు తరచూ ఉద్రిక్తతలు కలిగి ఉన్నాయి. సైనిక ప్రభుత్వాల సమయంలో ప్రైవేటు మాధ్యమాలు మూసివేయబడ్డాయి. ప్రభుత్వం మీద విమర్శలను నిరోధించే కఠినమైన మాధ్యమ చట్టాలు ఉన్నాయి.

1992 లో పత్రికా స్వేచ్ఛ పునరుద్ధరించబడింది. 2000 లో " జాన్ అగ్యేకుం కుఫూరు " ఎన్నిక తరువాత ప్రైవేటు మాధ్యమం, ప్రభుత్వాల మధ్య ఉద్రిక్తతలు తగ్గాయి. కుఫూరు పత్రికా స్వేచ్ఛకు మద్దతు ఇచ్చాడు. అపవాదు చట్టాన్ని రద్దు చేశాడు. అయినప్పటికీ మాధ్యమం బాధ్యతాయుతంగా వ్యవహరించాల్సి వచ్చింది. ఘనా మాధ్యమం ఆఫ్రికాలో "అత్యంత స్వేచ్ఛాయుతమైన మాధ్యమాలలో ఒకటి"గా వర్ణించబడింది. దీని మీద తక్కువ పరిమితులతో పనిచేస్తుంది. ప్రైవేటు ప్రెసు తరచుగా ప్రభుత్వ విధానం మీద విమర్శలు చేస్తుంది.

గణాంకాలు
మాధ్యమం
ఆధునిక వస్త్రధారణ
సైంసు , సాంకేతికత